Diari Oficial de la Generalitat Valenciana


Sumari del DOGV 8301, del 23-05-2018 (2018/4435)

RESOLUCIÓ de 26 d'abril de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Tavernes Blanques.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/4435


Data del document
:   26-04-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 d'abril de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Tavernes Blanques. [2018/4435]  
El lloc de treball de secretaria de l'Ajuntament de Tavernes Blanques es troba actualment classificat en categoria d'entrada.  
Segons el certificat de la Secretaria, el Ple de l'Ajuntament de Tavernes Blanques, en sessió celebrada el dia 13 de juny de 2017, va adoptar l'acord d'aprovació del pressupost, la plantilla de personal i llista de llocs de treball de l'exercici 2017, i de reconversió de la plaça de tresorer-gestor administratiu en tresorer de l'escala d'habilitació nacional. S'indica també que tant el pressupost general i la plantilla orgànica de 2017, com la llista de llocs de treball de 2017 han sigut aprovats definitivament per no haver-se presentat al·legacions en el termini d'informació corresponent.  
Consta en l'expedient la publicació de l'edicte de l'Ajuntament de Tavernes Blanques sobre aprovació definitiva del pressupost i la plantilla de personal per a l'exercici 2017 en el Butlletí Oficial de la Província de València, número 141, de data 24 de juliol de 2017, segons el qual es fa constar la creació del lloc de tresoreria, pertanyent a la subescala d'intervenció tresoreria.  
Consta també en l'expedient la publicació de l'edicte de l'Ajuntament de Tavernes Blanques sobre aprovació definitiva de la relació de llocs de treball corresponent a l'exercici 2017 en el Butlletí Oficial de la Província de València, número 169, de data 1 de setembre de 2017, on consta la creació del lloc de tresoreria, amb la forma de provisió de concurs d'habilitació nacional.  
En data 12 de gener de 2018, va tindre entrada en el registre de la Presidència, la resolució de l'alcaldia número 19/2018, segons la qual es resol sol·licitar la creació del lloc de la plaça de tresoreria, reservada a personal funcionari amb habilitació nacional, i realitzar la corresponent classificació conforme al que es preveu en els articles 166, 167 i 168 de la Llei 8/2010, de 23 de juny, de la Generalitat, de règim local de la Comunitat Valenciana.  
L'article 92, bis, apartat 1, lletra b, de la Llei 7/1985, de 2 d'abril, reguladora de les bases de règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.»  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen per a determinades atribucions els diferents òrgans de l'Administració de la Generalitat (DOGV 7722, 17.02.2016), resolc:  
  
  
Crear el lloc de tresoreria de l'Ajuntament de Tavernes Blanques, i classificar aquest com a reservat a personal funcionari d'Administració local amb habilitació de caràcter nacional de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb l'establit en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment al que es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 26 d'abril de 2018.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.